
Text rozhodnutia
Súd: Krajský súd Prešov Spisová značka: 5Sa/17/2017 Identifikačné číslo súdneho spisu: 8017200540 Dátum vydania rozhodnutia: 18. 12. 2018 Meno a priezvisko sudcu, VSÚ: JUDr. Ingrid Kalináková ECLI: ECLI:SK:KSPO:2018:8017200540.3 ROZSUDOK V MENE SLOVENSKEJ REPUBLIKY Krajský súd v Prešove, sudkyňou JUDr. Ingrid Kalinákovou, v právnej veci žalobcu F.. D.. F. G., bytom O. XXXX, XXX XX V. nad K., právne zastúpeného JUDr. Petrom Rychnavským, PhD., advokátom, AK Vranov nad Topľou, so sídlom Rázusova 111/19, proti žalovanej Sociálnej poisťovni, ústredie v Bratislave, Ul. 29. augusta 8 - 10, 813 63 Bratislava, o preskúmanie zákonnosti rozhodnutia a postupu žalovanej zo dňa 01.06.2017 č. 24043-3/2017-BA, takto r o z h o d o l : I. Z r u š u j e rozhodnutie Sociálnej poisťovne, ústredie, Ul. 29. augusta č. 8 a 10, 813 63 Bratislava zo dňa 01. júna 2017 číslo: 24043-3/2017-BA v spojení s rozhodnutím Sociálnej poisťovne, pobočka Vranov nad Topľou číslo: 18334-2/2016-VT zo dňa 31. októbra 2016 a vec vracia žalovanému na ďalšie konanie. II. P r i z n á v a žalobcovi nárok na úplnú náhradu trov konania. o d ô v o d n e n i e : I. Priebeh administratívneho konania 1. Z obsahu administratívneho spisu predloženého žalovanou, správny súd zistil, že žalovaná, ako príslušný odvolací orgán podľa § 218 ods. 1, 2 zákona číslo 461/2003 Z.z. o sociálnom poistení (ďalej len „zákon číslo 461/2003 Z.z.“) preskúmavaným rozhodnutím zo dňa 1. júna 2017 číslo 24043-3/2017- BA rozhodla o odvolaní žalobcu proti rozhodnutiu Sociálnej poisťovne, pobočka Vranov nad Topľou zo dňa 31. októbra 2016 číslo 18334-2/2016-VT vo veci zániku povinného nemocenského poistenia a povinného dôchodkového poistenia tak, že odvolanie zamietla a rozhodnutie prvostupňového správneho orgánu potvrdila. 2. Sociálna poisťovňa, pobočka Vranov nad Topľou ako prvostupňový správny orgán vydala rozhodnutie číslo 18334-2/2016-VT , zo dňa 31. októbra 2016, ktorým rozhodla, že samostatne zárobkovo činnej osobe F. povinné nemocenské poistenie a povinné dôchodkové poistenie dňa 30.09.2007 nezaniklo, ale zaniklo 30.06.2009. Správny orgán 1. stupňa v odôvodnení rozhodnutia citoval ust. § 178 ods. 1 písm. a/, § 5 zákona v znení účinnom od 1. augusta 2006 do 31. decembra 2010, § 21 ods. 1 zákona v znení účinnom od 1. januára 2005 do 31. decembra 2007, § 21 ods. 1 zákona v znení účinnom od 1. januára 2005 do 31. decembra 2007, § 21 ods. 1 zákona v znení účinnom od 1. januára 2008 do 31. decembra 2010, § 21 ods. 4 zákona v znení účinnom od 1. augusta 2006 do 31. decembra 2010. Svoje rozhodnutie správny orgán prvého stupňa odôvodnil tým, že dňa 26.9.2007 účastník konania osobne doručil Sociálnej poisťovni, pobočka Vranov nad Topľou registračný list fyzickej osoby - odhláška samostatne zárobkovo činnej osoby ku dňu 30.09.2007 spolu s rozhodnutím z Prešovského samosprávneho kraja o zrušení povolenia na prevádzkovanie zdravotníckeho zariadenia - ambulancie v odbore všeobecné lekárstvo vydané Prešovským samosprávnym krajom. Na základe týchto dokladov došlo k zániku povinného nemocenského poistenia a povinného dôchodkového poistenia samostatne zárobkovo činnej osoby dňom 30.09.2007. Následným šetrením bolo zistené, že účastníkovi konania bolo ku dňu 30.09.2007 zrušené povolenie z Prešovského samosprávneho kraja na prevádzkovanie zdravotníckeho zariadenia. Licencia PO/XXXX/XX bola pozastavená od 06.11.2014 do 05.11.2015 a zrušená bola 14.12.2015. Nakoľko je licencia PO/XXXX/XX na výkon samostatnej zdravotníckej praxe podľa § 68 ods. 1 písm. a) zákona o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov platná od 10.06.2005, pozastavená od 06.11.2014 do 05.11.2015 a zrušená dňa 14.12.2015, status samostatne zárobkovo činnej osoby na účely sociálneho poistenia účastníkovi konania trvá aj po 30.09.2007. Podľa výpisu z daňového priznania za rok 2006, príjem F.. D.. F. G. z podnikania a z inej samostatnej zárobkovej činnosti podľa osobitného predpisu alebo výnos súvisiaci s podnikaním a s inou samostatnou zárobkovou činnosťou za rok 2006 bol v sume 43 102,40 EUR (podľa konverzného kurzu v hodnote 1 EUR = 30,1260 SKK suma 43 102,40 EUR predstavuje sumu 1 298 503,00 SKK), čo je suma vyššia ako 3 027,29 EUR (čo predstavuje sumu 91 200,00 SKK) a podľa výpisu z daňového priznania za rok 2007 bol príjem v sume 47 647,38 EUR (podľa konverzného kurzu v hodnote 1 EUR = 30,1260 SKK suma 47 647,38 EUR predstavuje sumu 1 435 425,00 SKK), čo je suma vyššia ako 3 226,45 EUR (čo predstavuje sumu 97 200,00 SKK), t. j. príjmy sú vyššie ako 12- násobok minimálneho vymeriavacieho základu. Teda príjem F.. D.. F. G. za rok 2006 a za rok 2007 je v sume vyššej ako zákonom stanovená hranica príjmu z podnikania a z inej samostatnej zárobkovej činnosti podľa osobitného predpisu. Nakoľko je licencia X. na výkon samostatnej zdravotníckej praxe podľa § 68 ods. 1 písm. a) zákona o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov platná od 10.06.2005, pozastavená od 06.11.2014 do 05.11.2015 a zrušená dňa 14.12.2015, status samostatne zárobkovo činnej osoby na účely sociálneho poistenia účastníkovi konania trvá aj po 30.09.2007. Vzhľadom na vyššie uvedené skutočnosti účastníkovi konania povinné nemocenské poistenie a povinné dôchodkové poistenie nezaniklo ku dňu 30.09.2007, ale zaniklo 30.06.2009 a preto Sociálna poisťovňa, pobočka Vranov nad Topľou, rozhodla tak, ako je uvedené vo výrokovej časti tohto rozhodnutia. 3. Proti rozhodnutiu prvostupňového správneho orgánu podal odvolanie žalobca v zákonom stanovenej lehote, v ktorom namietal, že mu nebolo doručené písomné rozhodnutie o zániku týchto poistení. Vzhľadom k tomu, že od právoplatného rozhodnutia o zániku povinného nemocenského poistenia a povinného dôchodkového poistenia uplynul viac ako rok, má účastník konania za to, že Sociálna poisťovňa nemôže nariadiť obnovu konania vo veci zániku týchto poistení, a preto považuje napadnuté rozhodnutie za nezákonné. Namietal, že z výroku napadnutého rozhodnutia nie je zrejmé, na základe ktorého právneho predpisu Sociálna poisťovňa rozhodla tak, ako je uvedené vo výroku rozhodnutia, vo výroku rozhodnutia absentuje akýkoľvek odkaz na relevantný právny predpis. Okrem toho poukazuje na to, že ani z odôvodnenia rozhodnutia nevyplýva, ktorý právny predpis oprávňuje Sociálnu poisťovňu zmeniť predchádzajúce rozhodnutie o zániku povinného nemocenského poistenia a povinného dôchodkového poistenia s odstupom viac ako jedného roka. Namietal, že Sociálna poisťovňa ho neupovedomila o začatí predmetného konania a neposkytla mu príležitosť vyjadriť sa k začatému konaniu, čím mu znemožnila vyjadriť sa k podkladu rozhodnutia a uplatniť svoje návrhy. Ďalej poukazuje na skutočnosť, že v súvislosti s ukončením prevádzkovania zdravotníckeho zariadenia vykonal všetky potrebné kroky k administratívnemu ukončeniu činnosti. Bolo mu zrušené povolenie na prevádzkovanie zdravotníckeho zariadenia, bol mu Úradom pre dohľad nad zdravotnou starostlivosťou zrušený kód poskytovateľa zdravotnej starostlivosti, správca dane mu zrušil registráciu pre daň z príjmu. Od 1. októbra 2007 je účastník konania zamestnancom poskytovateľa zdravotnej starostlivosti MARKUSS VRANOV s. r. o., Vranov nad Topľou, kde vykonáva zdravotnícke povolanie. Licenciu na výkon samostatnej zdravotníckej praxe účastník konania nikdy nevyužíval a nemal na ňu príjem. Ďalej namietal, že postup Sociálnej poisťovne, pobočka Vranov nad Topľou, ktorým aplikuje ustanovenia zákona formálne bez toho, aby skúmala z materiálnej stránky, t.j. či skutočne vykonávala samostatnú zárobkovú činnosť, považuje za nesprávny. II. Stručné zhrnutie napadnutého rozhodnutia 4. O odvolaní žalobcu proti rozhodnutiu žalovanej rozhodla žalovaná napadnutým rozhodnutím, zo dňa 1. júna 2017 číslo 24043-3/2017-BA, ktorá rozhodnutie správneho orgánu 1. stupňa potvrdila v celom rozsahu a odvolanie zamietla. 5. Rozhodnutie odôvodnila tým, že poukázala na odvolacie námietky žalobcu, popísala priebeh administratívneho konania, zistený skutkový stav pred správnym orgánom 1. stupňa, citovala ustanovenie § 218 ods. 1, 2 zákona číslo 461/2003, § 3 písm. a) druhý bod zákona v znení účinnom do 31. decembra 2010, § 5 písm. c) zákona v znení zákona č. 310/2006 Z. z. účinnom od 1. augusta 2006 do 31. decembra 2010, § 14 ods. 1 písm. b) zákona v znení zákona č. 43/2004 Z. z. účinného od 1. januára 2005 do 31. decembra 2007, § 14 ods. 1 písm. b) zákona v znení zákona č. 555/2007 Z. z. účinného od 1. januára 2008 do 31. decembra 2010, 15 ods. 1 písm. b) zákona v znení zákona č. 310/2006 Z. z. účinného od 1. augusta 2006 do 31. decembra 2007, § 15 ods. 1 písm. b) zákona v znení zákona č. 555/2007 Z. z. účinnom od 1. januára 2008, § 21 ods. 1 zákona v znení zákona č. 439/2004 Z. z. účinného od 1. januára 2005 do 31. decembra 2007, § 21 ods. 4 písm. b) zákona v znení zákona č. 310/2006 Z. z. účinného od 1. augusta 2006 do 31. decembra 2010, § 138 ods. 10 zákona v znení zákona č. 439/2004 Z. z. účinného od 1. januára 2005 do 31. decembra 2007, § 228 ods. 3 zákona v znení účinnom do 31. decembra 2010, § 228 ods. 6 zákona v znení zákona č. 310/2006 Z. z. účinného od 1. augusta 2006 do 31. decembra 2008, § 228 ods. 7 zákona v znení zákona č. 449/2008 Z. z. účinného od 1. januára 2009 do 31. decembra 2010. 6. Sociálna poisťovňa, ústredie, ako odvolací orgán, preskúmala odvolaním napadnuté rozhodnutie Sociálnej poisťovne, pobočka Vranov nad Topľou, v celom rozsahu a dospela k záveru, že napadnuté rozhodnutie je vecne správne a v súlade so zákonom v znení neskorších predpisov. Námietky účastníka konania, uvedené v odvolaní, nezakladajú dôvod na zmenu alebo zrušenie napadnutého rozhodnutia. 7. Žalovaná poukázala na to, že Slovenská lekárska komora vydala dňa 24. mája 2005 účastníkovi konania licenciu č. E na výkon samostatnej zdravotníckej praxe v povolaní lekár, v odbore: všeobecné lekárstvo. 8. Žalovaná rovnako poukázala, že podľa údajov poskytnutých Daňovým riaditeľstvom Slovenskej republiky (od 1. januára 2012 Finančné riaditeľstvo Slovenskej republiky) účastník konania, ako samostatne zárobkovo činná osoba, dosiahol príjmy z podnikania a z inej samostatnej zárobkovej činnosti za rok 2006 v sume 1 298 503,00 Sk (daňové priznanie podané 7. marca 2007) a za rok 2007 v sume 1 435 425,00 Sk (daňové priznanie podané 6. marca 2008), t. j. vyššie, ako zákonom ustanovená suma za rok 2006 (91 200,00 Sk) a za rok 2007 (97 200,00 Sk). 9. Podľa právneho názoru žalovanej, v prípadoch ak samostatne zárobkovo činná osoba - lekár má platnú licenciu E (bez ohľadu na skutočnosť, či ju aj aktívne využíva) a v rozhodujúcom období má príjem z podnikania a z inej samostatnej zárobkovej činnosti vyšší, ako je zákonom stanovená hranica, samostatne zárobkovo činnej osobe - lekárovi povinné sociálne poistenie vzniká, resp. pokračuje. V prípade účastníka konania bol podaný Registračný list fyzickej osoby - odhláška, s dátumom zániku poistenia 30. septembra 2007, na základe ktorého bol účastník konania registrovaný v Registri poistencov a sporiteľov starobného dôchodkového sporenia Sociálnej poisťovne ako samostatne zárobkovo činná osoba v období do 30. septembra 2007, pretože o existencii licencie typu E účastníka konania Sociálna poisťovňa nemala žiadnu vedomosť, keďže účastník konania licenciu typu E. Sociálnej poisťovni nepredložil. Účastník konania mal sám informovať Sociálnu poisťovňu o existencii licencie E Účastník konania bol však aj po 30. septembri 2007 povinne nemocensky poistenou a povinne dôchodkovo poistenou samostatne zárobkovo činnou osobou, pretože splnil zákonom ustanovené podmienky pre vznik a trvanie povinného nemocenského poistenia a povinného dôchodkového poistenia, t. j. mal právne postavenie samostatne zárobkovo činnej osoby (E. č. E a zároveň dosiahol potrebnú zákonom ustanovenú hranicu príjmu za roky 2006 a 2007. V tejto súvislosti nie je rozhodujúce, na základe akého oprávnenia účastník konania príjem za uvedené roky dosiahol, ale skutočnosť, že príjem dosiahol ako samostatne zárobkovo činná osoba. 10. Žalovaná prijala záver, že z dôvodu nesprávne podaného Registračného listu fyzickej osoby - odhlášky, s dátumom zániku poistenia dňa 30. septembra 2007 a z dôvodu, že účastník konania za rok 2008 nedosiahol príjem z podnikania a z inej samostatnej zárobkovej činnosti, Sociálna poisťovňa, pobočka Vranov nad Topľou, rozhodnutím č. 18334-2/2016-VT, zo dňa 31. októbra 2016, rozhodla, že účastníkovi konania, ako samostatne zárobkovo činnej osobe, povinné nemocenské poistenie a povinné dôchodkové poistenie dňa 30. septembra 2007 nezaniklo, ale zaniklo 30. júna 2009. 11. V závere napadnutého rozhodnutia žalovaná konštatovala, že napadnuté rozhodnutie obsahuje všetky predpísané náležitosti, t. j. výrok, odôvodnenie a poučenie o odvolaní v zmysle ustanovenia § 209 zákona. Výrok rozhodnutia je dostatočne určitý a presný, čo sa týka uloženej povinnosti. Odôvodnenie napadnutého rozhodnutia je dostatočne presné. Sociálna poisťovňa, pobočka Vranov nad Topľou, uvádza všetky príslušné ustanovenia zákona v znení neskorších predpisov, na základe ktorých vydala napadnuté rozhodnutie. Zákon v znení neskorších predpisov umožňuje súbeh právneho postavenia zamestnanca s právnym postavením povinne nemocensky poistenej a povinne dôchodkovo poistenej samostatne zárobkovo činnej osoby. Ak je fyzická osoba súčasne zamestnancom aj povinne nemocensky poistenou a povinne dôchodkovo poistenou samostatne zárobkovo činnou osobou, poistné za ňu ako zamestnanca odvádza zamestnávateľ a poistné ako samostatne zárobkovo činná osoba je povinná odvádzať sama za seba. Zákon v znení neskorších predpisov však upravuje „úhrn vymeriavacích základov“, t.j. tzv. „maximálny mesačný vymeriavací základ“. Ak by „úhrn vymeriavacích základov“ za niektorý mesiac, resp. mesiace, bol vyšší ako suma ustanovená zákonom v znení neskorších predpisov, zo súm, ktoré by presiahli tzv. „maximálny mesačný vymeriavací základ“, poistné by sa neodvádzalo. Účastník konania v odvolacom konaní nepredložil žiadne dôkazy, ktoré by zakladali pochybnosti o správnosti napadnutého rozhodnutia. Sociálna poisťovňa, ústredie, má vzhľadom na vyššie uvedené za to, že v rámci odvolacieho konania boli zistenia prvostupňového orgánu preukázané. Napadnuté rozhodnutie bolo vydané na základe dostatočne zisteného skutkového stavu veci a v súlade so zákonom v znení neskorších predpisov. III. Podstatné zhrnutie argumentov žalobcu 12. Včas podanou žalobou sa žalobca domáhal preskúmania napadnutého rozhodnutia žalovanej. Žalobca namietal, že postupom a rozhodnutím Sociálnej poisťovne, pobočky Vranov nad Topľou ako prvostupňového orgánu a následne aj postupom a rozhodnutím Sociálnej poisťovne, ústredia so sídlom v Bratislave ako druhostupňového orgánu boli porušené jeho práva. Rozhodnutie Sociálnej poisťovne, ústredie, z 01.06.2017 č. k 24043-3/2017-BA považuje za nezákonné vo viacerých smeroch. Predovšetkým namietal že ako účastník konania (správneho), voči ktorému bolo začaté správne konanie ex offo, o začatí konania nebol nikým a ničím upovedomený, čím zo strany žalovaného došlo k vážnemu procesnému pochybeniu a to k absolútnemu popretiu práva na obhajobu. Nemal možnosť k ničomu sa reálne vyjadriť, vznášať návrhy a pripomienky na obhajobu, správny orgán konal autoritatívne. Tento postup je v rozpore s ustanovením § 18 zákona č. 71/1967 Zb. o správnom poriadku. 13. Namietal, že v septembri 2007 žalovanému oznámil skutočnosti rozhodujúce pre zánik povinného nemocenského a dôchodkového poistenia k 30.09.2007. Prvostupňový správny orgán uvedenú skutočnosť sám konštatuje, keď uvádza, že dňa 26.9.20078 žalobca doručil Sociálnej poisťovni, pobočka Vranov nad Topľou Registračný list fyzickej osoby - odhlášku SZČO ku dňu 30.09.2007 spolu s rozhodnutím Prešovského samosprávneho kraja (ďalej aj PSK) o zrušení povolenia na prevádzkovanie zdravotníckeho zariadenia - ambulancie v odbore všeobecné lekárstvo vydané PSK. Na základe týchto dokladov došlo k zániku povinného nemocenského a povinného dôchodkového poistenia SZČO dňom 30.09.2007. Žalovaný akoby na túto skutočnosť neprihliadal a uzavrel, že povinné nemocenské a dôchodkové poistenie zaniklo až 30.06.2009. 14. K rozhodnutiu o zániku povinného nemocenského a povinného dôchodkového poistenia podľa názoru žalobcu došlo platne a právoplatne dňom 30.09.2007, t.j. k dátumu ktorým žalobca sa z povinného nemocenského a povinného dôchodkového poistenia odhlásil podanou odhláškou. K tomuto postupu Sociálna poisťovňa podľa zákona č. 461/2003 Z.z. o sociálnom zabezpečení v znení neskorších predpisov o tomto úkone (prijatí odhlášky nemusí vydávať osobitné rozhodnutie, postačuje, ak uvedenú skutočnosť vyznačí v spise. Potom (po 30.9.2007) sa žalobca stal zamestnancom spoločnosti a platil povinné nemocenské a povinné dôchodkové poistenie ako zamestnanec. Je v rozpore so zásadou právnej istoty, aby správny orgán po 9 (deviatich!!!) rokoch zmenil rozhodnutie o žalobcovom osobnom statuse ako SZČO, resp. zamestnanca. Takýto postup žalovaného je v rozpore s ust. § 222 ods. 1,3 a 4 zákona č. 461/2003 Z.z.. 15. Žalobca žiadal, aby Krajský súd v Prešove zrušil Rozhodnutie Sociálnej poisťovne, ústredie, z 01.06.2017 č. k. 24043-3/2017-BA ako aj Rozhodnutie Sociálnej poisťovne pobočka Vranov nad Topľou z 31.10.2016 č. k. 18334- 2/2016-VT a vrátil vec tomuto orgánu na nové prejednanie a rozhodnutie. Podstatné zhrnutie vyjadrenia žalovanej 16. Žalovaná vo vyjadrení k žalobe zo dňa 18.10-2017 navrhla žalobu ako nedôvodnú zamietnuť. Žalovaná poukázala na námietky žalobcu uvedené v žalobe, popísala priebeh administratívneho konania, zistený skutkový stav správnym orgánom 1. stupňa, zistený skutkový stav odvolacím orgánom a v celom rozsahu sa pridržala odôvodnenia napadnutého rozhodnutia. 17. Žalovaná argumentovala tým, že žalobca bol považovaný za samostatne zárobkovo činnú osobu na účely sociálneho poistenia podľa § 5 písm. c) zákona č. 461/2003 Z. z. v znení účinnom do 31. decembra 2010 na základe povolenia prevádzkovanie zdravotníckeho zariadenia, ktoré bolo zrušené ku dňu 30. septembra 2007 rozhodnutím Prešovského samosprávneho kraja, č.: 4596/2007/ODDZ-CIZ, zo dňa 4. septembra 2007. V čase, kedy bolo žalobcovi zrušené povolenie na prevádzkovanie zdravotníckeho zariadenia, bol žalobca aj držiteľom licencie na výkon samostatnej zdravotníckej praxe v povolaní lekár podľa § 10 zákona č. 578/2004 Z. z. v znení neskorších predpisov, číslo: E vydanej Slovenskou lekárskou komorou dňa 24. mája 2005. Na základe žiadosti žalobcu bola Slovenskou lekárskou komorou licencia číslo: E pozastavená rozhodnutiami číslo: LPA/PO/XXXX/XX, zo dňa 11. novembra 2014 a číslo: LPA/PO/XXXX/XX, zo dňa 13. októbra 2015 na čas od 6. novembra 2014 do 5. novembra 2015 a následne od 6. novembra 2015 do 1. januára 2016. Rozhodnutím Slovenskej lekárskej komory číslo: LZA/PO/0208/05, zo dňa 13. októbra 2015, bola predmetná licencia na žiadosť žalobcu zrušená podľa § 74 ods. 1 písm. a) zákona č. 578/2004 Z. z. v znení neskorších predpisov až ku dňu 1. januára 2016, avšak najskôr ku dňu nadobudnutia právoplatnosti tohto rozhodnutia. 18. Keďže žalobca bol držiteľom oprávnenia na vykonávanie činnosti podľa osobitného predpisu, t. j. licencie na výkon samostatnej zdravotníckej praxe E aj po 30. septembri 2007, kedy bolo žalobcovi Prešovským samosprávnym krajom zrušené povolenie na prevádzkovanie zdravotníckeho zariadenia, nezaniklo žalobcovi povinné nemocenské poistenie a povinné dôchodkové poistenie podľa § 21 ods. 4 zákona č. 461/2003 Z. z. (znenie účinné do 31. decembra 2010) dňom 30. septembra 2007, tak ako žalobca namieta. Pre posúdenie právneho postavenia fyzickej osoby, ako samostatne zárobkovo činnej osoby, na účely sociálneho poistenia s účinnosťou do 31. decembra 2010 nie je právne významné či dotknutá osoba skutočne samostatnú zárobkovú činnosť vykonáva, právne významná je len tá skutočnosť, že dotknutá fyzická osoba disponuje oprávnením, ktoré jej zakladá status samostatne zárobkovo činnej osoby a v rozhodujúcom období dosiahla príjmy relevantné na vznik povinného nemocenského poistenia a povinného dôchodkového poistenia. V čase, kedy žalobca požiadal o zrušenie povolenia na prevádzkovanie zdravotníckeho zariadenia, mal možnosť požiadať aj zrušenie licencie na výkon samostatnej zdravotníckej praxe E. tak, ako to urobil 28. septembra 2015, kedy Slovenská lekárska komora obdŕžala od žalobcu žiadosť o zrušenie predmetnej licencie, na základe ktorej bola licencia na výkon samostatnej zdravotníckej praxe E zrušená ku dňu 1. januára 2016. 19. Nadobudnutie právneho postavenia samostatne zárobkovo činnej osoby na účely sociálneho poistenia nezakladá automaticky samostatne zárobkovo činnej osobe povinné nemocenské poistenie a povinné dôchodkové poistenie. Podľa platnej právnej úpravy vznik povinného nemocenského poistenia a povinného dôchodkového poistenia samostatne zárobkovo činnej osoby závisí od výšky príjmu z podnikania a z inej samostatnej zárobkovej činnosti podľa 8 6 ods. 1 písm. c) zákona č. 595/2003 Z. z. v znení neskorších predpisov alebo výnosu súvisiaceho s podnikaním a s inou samostatnou zárobkovou činnosťou, ktorý táto osoba dosiahla za predchádzajúci kalendárny rok. Na základe príjmu z podnikania a z inej samostatnej zárobkovej činnosti, ktorý žalobca dosiahol za rok 2006 (1 298 503,00 Sk) vzniklo žalobcovi od 1. júla 2007 do 30. júna 2008 povinné nemocenské poistenie a povinné dôchodkové poistenie samostatne zárobkovo činnej osoby. Vzhľadom na príjmy, ktoré žalobca dosiahol za rok 2007 (1 435 425,00 SK) vzniklo žalobcovi povinné nemocenské poistenie a povinné dôchodkové poistenie aj od 1. júla 2008 do 30. júna 2009. Povinné nemocenské poistenie a povinné dôchodkové poistenie žalobcu, ako samostatne zárobkovo činnej osoby, zaniklo dňa 30. júna 2009 podľa § 21 ods. 1 zákona č. 461/2003 Z. z. v znení účinnom do 31. decembra 2010, vzhľadom na to, že v rozhodujúcom období, t. j. v roku 2008, nedosiahol príjem z podnikania a z inej samostatnej zárobkovej činnosti relevantný na vznik povinného nemocenského poistenia a povinného dôchodkového poistenia od 1. júla 2009. 20. Žalovaná k námietke žalobcu, že k rozhodnutiu o zániku jeho povinného nemocenského a povinného dôchodkového poistenia došlo platne a právoplatne dňom 30. 09. 2007, t j. k dátumu, ktorým sa z povinného nemocenského a povinného dôchodkového poistenia odhlásil podanou odhláškou, uviedla, že podaný Registračný list FO - odhláška sama o sebe nespôsobuje zánik povinného nemocenského poistenia a povinného dôchodkového poistenia samostatne zárobkovo činnej osoby, pretože zánik týchto poistení nastáva až na základe právnych skutočností ustanovených zákonom č. 461/2003 Z. z. v znení účinnom do 31. decembra 2010. Podanie odhlášky zo sociálneho poistenia má len deklaratórne účinky, t. j. deklaruje, že samostatne zárobkovo činnej osobe zaniklo povinné nemocenské poistenie a povinné dôchodkové poistenie z dôvodov taxatívne uvedených v zákone č. 461/2003 Z. z. v znení neskorších predpisov. Žalovaná poukázala na rozsudok Najvyššieho súdu Slovenskej republiky, sp. zn. 1Sžso/16/2016, zo dňa 27. júna 2017, v ktorom najvyšší súd dospel k záveru, že „Prihláška samostatne zárobkovo činnej osoby do povinného poistenia, ako aj odhláška z tohto poistenia, sú v zmysle zákona o sociálnom poistení len evidenčnými úkonmi, ktoré je samostatne zárobkovo činná osoba povinná urobiť do ôsmych dní od vzniku, resp. zániku poistenia. Uvedené úkony však vznik alebo zánik povinného poistenia nespôsobujú, pretože tie nastávajú na základe zákona v nadväznosti na nadobudnutie, resp. zánik oprávnenia na podnikanie.“. 21. K námietkam žalobcu žalovaná ďalej uviedla, že v rámci konania o sociálnom poistení je pobočka Sociálnej poisťovne oprávnená rozhodovať len o veciach taxatívne ustanovených v § 178 ods. 1 zákona č. 461/2003 Z. z. v znení neskorších predpisov. Rozhodnutie, ktorým sa zavŕši nedávkové konanie vo veciach sociálneho poistenia, musí obsahovať všetky formálne a obsahové náležitosti ustanovené citovaným zákonom. Z ustanovenia § 209 ods. 1 zákona č. 461/2003 Z. z. vyplýva, že rozhodnutie organizačnej zložky Sociálnej poisťovne (pobočky a ústredia) sa vydáva písomne, ak tento zákon neustanovuje inak. Z uvedenej právnej citácie je zrejmé, že v citovanom zákone musí byť výslovne ustanovené, že konkrétne rozhodnutie sa nevydáva písomne, tak ako to vyplýva z § 194 ods. 2 (rozhodnutie o zastavení konania dňom úmrtia účastníka konania). V prípade, ak zánik sociálneho poistenia nie je sporný, t. j. Registračný list FO - odhláška zo sociálneho poistenia deklaruje skutočnosti, ktoré vznikli priamo zo zákona č. 461/2003 Z. z. v znení neskorších predpisov, Sociálna poisťovňa vyznačí tento zánik len v spise poistenca. Zo žiadneho ustanovenia zákona č. 461/2003 Z. z. v znení neskorších predpisov nevyplýva, že uvedený postup, resp. vyznačenie tejto skutočnosti, sa považuje za rozhodnutie Sociálnej poisťovne. Z ustanovenia § 178 ods. 1 písm. a) bod prvý zákona č. 461/2003 Z. z. vyplýva, že o vzniku, prerušení a zániku sociálneho poistenia rozhoduje pobočka Sociálnej poisťovne len v sporných prípadoch. Výsledkom nedávkového konania o vzniku, prerušení a zániku sociálneho poistenia v sporných prípadoch je rozhodnutie, ktoré má písomnú formu a nadobúda právne účinky márnym uplynutím lehoty na Žalobca dňa 26. septembra 2007 predložil pobočke Sociálnej poisťovne Registračný list FO - odhlášku zo sociálneho poistenia, s dátumom zániku poistenia 30. septembra 2007. Žalobca pri podaní Registračného listu FO - odhlášky zo sociálneho poistenia dňom 30. septembra 2007 neoznámil Sociálnej poisťovni, pobočka Vranov nad Topľou, že je držiteľom licencie E ktorá sa považuje za oprávnenie na vykonávanie činnosti podľa osobitného predpisu, napriek tomu, že podľa § 227 ods. 2 písm. a) zákona č. 461/2003 Z. z. je poistenec povinný preukázať skutočnosti rozhodujúce na vznik, trvanie, prerušenie a na zánik sociálneho poistenia. V prípade, ak by tieto skutočnosti žalobca pobočke Sociálnej poisťovne oznámil pri podaní Registračného listu FO - odhlášky zo sociálneho poistenia, bol by ihneď upozornený zo strany pobočky Sociálnej poisťovne, že zánik povinného sociálneho poistenia nenastal. Túto skutočnosť však Sociálna poisťovňa, pobočka Vranov nad Topľou, zistila až z údajov poskytnutých Slovenskou lekárskou komorou dňa 7. apríla 2016. Do toho času Sociálna poisťovňa nemala reálnu možnosť zistiť, že žalobca je držiteľom licencie na výkon samostatnej zdravotníckej praxe (L1A). Následne po preskúmaní skutkového stavu veci Sociálna poisťovňa, pobočka Vranov nad Topľou, dňa 31. októbra 2016 rozhodla o sociálnom poistení žalobcu, ako o spornom prípade. V tejto súvislosti žalovaná uviedla, že zákon č. 461/2003 Z. z. v znení neskorších predpisov neukladá Sociálnej poisťovni lehotu, v ktorej má rozhodnúť o vzniku, prerušení a zániku sociálneho poistenia v sporných prípadoch. 22. Žalovaná poukázala tiež na to, že obnovu konania, ako mimoriadny opravný prostriedok, upravuje § 221 a nasl. zákona č. 461/2003 Z. z. Z právnej úpravy nariadenia alebo povolenia obnovy konania vyplýva, že obnovu konania možno aplikovať pri splnení zákonných podmienok len v prípade, ak bolo nedávkové konanie pred organizačnou zložkou Sociálnej poisťovne ukončené rozhodnutím, ktoré je právoplatné 221 ods. 11. 23. Žalovaná má za to, že rozhodnutie Sociálnej poisťovne, pobočka Vranov nad Topľou, číslo: 18334-2/2016-VT. zo dňa 31. októbra 2016, ktoré bolo potvrdené napadnutým rozhodnutím Sociálnej poisťovne, ústredie, nie je rozhodnutím po obnove konania, ktorým sa zmenilo predchádzajúce rozhodnutie (do 31. októbra 2017 neexistovalo právoplatné rozhodnutie vo veci zániku sociálneho poistenia žalobcu, ako samostatne zárobkovo činnej osoby a taktiež neexistuje žiadne rozhodnutie, ktorým by bola obnova konania povolená, resp. nariadená), ale pobočka Sociálnej poisťovne v nedávkovom konaní rozhodla na základe § 178 ods. 1 písm. a) bod prvý zákona č. 461/2003 Z. z. o zániku sociálneho poistenia ako o spornom prípade, t. j. že žalobcovi povinné nemocenské poistenie a povinné dôchodkové poistenie dňa 30. septembra 2007 nezaniklo, ale zaniklo 30. júna 2009. Táto skutočnosť jednoznačne vyplýva z výroku prvostupňového rozhodnutia, pričom v časti odôvodnenie pobočka Sociálnej poisťovne uviedla skutkové zistenia a právne závery, ktoré výrok rozhodnutia odôvodňujú. 24. V súvislosti s procesnými pochybeniami, ktorých sa podľa názoru žalobcu dopustila Sociálna poisťovňa tým, že žalobcu vopred neinformovala o začatí nedávkového konania, žalovaná poukázala na rozsudok Najvyššieho súdu Slovenskej republiky sp. zn. 7Sžso/20/2010, zo dňa 24. februára 2011, na ktorý sa odvolal aj odvolací orgán v napadnutom rozhodnutí, a v ktorom Najvyšší súd Slovenskej republiky vyslovil právny názor, že konanie, ktoré sa začína na podnet organizačnej zložky Sociálnej poisťovne, je začaté odo dňa, keď príslušná organizačná zložka Sociálnej poisťovne urobila voči účastníkovi konania prvý úkon (§ 185 ods. 4 zákona ô. 461/2003 Z z.). Zákon č. 461/2003 Z z. v znení neskorších predpisov však nekonkretizuje, o aký úkon má ísť, a preto za prvý úkon je možné považovať aj doručenie rozhodnutia, pokiaľ Sociálna poisťovňa disponovala potrebnými a dostatočnými podkladmi pre rozhodnutie. Sociálna poisťovňa nemá v danej veci podľa zákona č. 461/2003 Z. z. v znení neskorších predpisov ani povinnosť, aby o začatí konania upovedomila všetkých známych účastníkov konania, ako to ukladá zákon č. 71/1967 Zb. o správnom konaní (správny poriadok). Taktiež zákon č. 461/2003 Z. z. v znení neskorších predpisov neukladá povinnosť Sociálnej poisťovni pred vydaním rozhodnutia dať možnosť vyjadriť sa účastníkovi konania k jeho podkladu i k spôsobu jeho zistenia, prípadne navrhnúť jeho doplnenie. Súčasne uviedla, že zákon č. 461/2003 Z. z., ktorý nadobudol účinnosť 1. januára 2004. ustanovuje špeciálnu právnu úpravu konania vo veciach sociálneho poistenia, pričom v ustanovení § 172 ods. 1 vylučuje použitie všeobecného predpisu o správnom konaní, t. j. zákona č. 71/1967 Zb. v znení neskorších predpisov. Použitie všeobecného právneho predpisu o správnom konaní by bolo možné len v prípade, ak by jeho aplikácia v osobitnom konaní nebola vylúčená. IV. Posúdenie podstatných skutkových tvrdení a právnych argumentov 25. Preskúmaním veci súd dospel k záveru, že v danom prípade sa jedná o rozhodovanie o správnej žalobe v sociálnych veciach podľa tretej hlavy SSP. 26. Podľa ods. 2 § 199 SSP v konaní podľa tejto hlavy správny súd zohľadňuje špecifické potreby vychádzajúce zo zdravotného stavu a sociálneho postavenia účastníka konania - fyzickej osoby a poskytuje jej poučenie o jej procesných právach a povinnostiach. 27. Podľa ustanovenia § 5 ods. 2 SSP, konanie pred správnym súdom je jednou zo záruk ochrany základných ľudských práv a slobôd a ochrany práv a oprávnených záujmov účastníkov administratívneho konania. 28. Podľa ods. 3 ustanovenia § 5 ods. 2 SSP, pri rozhodovaní správny súd dbá na ochranu zákonnosti a verejného záujmu. 29. Podľa ods. 4 ustanovenia § 5 SSP, správny súd postupuje a rozhoduje v súlade s platnými a účinnými právnymi predpismi so zohľadnením ich právnej sily a v súlade so základnými princípmi tohto zákona. 30. Podľa § 6 ods. 1 SSP, správne súdy v správnom súdnictve preskúmavajú na základe žalôb zákonnosť rozhodnutí orgánov verejnej správy, opatrení orgánov verejnej správy a iných zásahov orgánov verejnej správy poskytujú ochranu pred nečinnosťou orgánov verejnej správy a rozhodujú v ďalších veciach ustanovených týmto zákonom. 31. Podľa ustanovenia § 177 ods. 1 SSP, správnou žalobou sa žalobca môže domáhať ochrany svojich subjektívnych práv proti rozhodnutiu orgánov verejnej správy alebo opatreniu orgánu verejnej správy. 32. Podľa § 178 ods. 1 SSP, žalobcom je fyzická osoba alebo právnická osoba, ktorá o sebe tvrdí, že ako účastník administratívneho konania bola rozhodnutím orgánu verejnej správy alebo opatrením orgánu verejnej správy ukrátená na svojich právach alebo právom chránených záujmov. 33. Podľa ustanovenia § 3 písm. a) druhý bod zákona v znení účinnom do 31. decembra 2010, zárobková činnosť podľa tohto zákona je na účely nemocenského poistenia a dôchodkového poistenia činnosť samostatnej zárobkovej činnej osoby, z ktorej je povinne nemocensky poistená a povinne dôchodkovo poistená. 34. Podľa ustanovenia § 5 písm. c) zákona v znení zákona č. 310/2006 Z. z. účinnom od 1. augusta 2006 do 31. decembra 2010, samostatne zárobkovo činná osoba podľa tohto zákona je fyzická osoba, ktorá má oprávnenie na vykonávanie činnosti podľa osobitného predpisu okrem činnosti fyzickej osoby v pracovnom pomere, na ktorej výkon je povinná mať oprávnenie podľa osobitného predpisu. 35. Podľa ustanovenia § 14 ods. 1 písm. b) zákona v znení zákona č. 43/2004 Z. z. účinného od 1. januára 2005 do 31. decembra 2007, povinne nemocensky poistená je samostatne zárobkovo činná osoba, ktorej príjem z podnikania a z inej samostatnej zárobkovej činnosti podľa osobitného predpisu alebo výnos súvisiaci s podnikaním a s inou samostatnou zárobkovou činnosťou bol vyšší ako 12-násobok vymeriavacieho základu uvedeného v § 138 ods. 10. 36. Podľa ustanovenia § 14 ods. 1 písm. b) zákona v znení zákona č. 555/2007 Z. z. účinného od 1. januára 2008 do 31. decembra 2010, povinne nemocensky poistená je samostatne zárobkovo činná osoba, ktorej príjem z podnikania a z inej samostatnej zárobkovej činnosti podľa osobitného predpisu alebo výnos súvisiaci s podnikaním a s inou samostatnou zárobkovou činnosťou bol vyšší ako 12- násobok vymeriavacieho základu uvedeného v § 138 ods. 9. 37. Podľa ustanovenia § 15 ods. 1 písm. b) zákona v znení zákona č. 310/2006 Z. z. účinného od 1. augusta 2006 do 31. decembra 2007, povinne dôchodkovo poistená je samostatne zárobkovo činná osoba, ktorej príjem z podnikania a z inej samostatnej zárobkovej činnosti podľa osobitného predpisu alebo výnos súvisiaci s podnikaním a s inou samostatnou zárobkovou činnosťou bol vyšší ako 12- násobok vymeriavacieho základu uvedeného v § 138 ods. 10. 38. Podľa ustanovenia § 15 ods. 1 písm. b) zákona v znení zákona č. 555/2007 Z. z. účinnom od 1. januára 2008, povinne dôchodkovo poistená je samostatne zárobkovo činná osoba, ktorá je povinne nemocensky poistená. 39. Podľa ustanovenia § 21 ods. 1 zákona v znení zákona č. 439/2004 Z. z. účinného od 1. januára 2005 do 31. decembra 2007, povinné nemocenské poistenie a povinné dôchodkové poistenie samostatne zárobkovo činnej osobe vzniká od 1. júla kalendárneho roka nasledujúceho po kalendárnom roku, za ktorý jej príjem z podnikania a z inej samostatnej zárobkovej činnosti podľa osobitného predpisu alebo výnos súvisiaci s podnikaním a s inou samostatnou zárobkovou činnosťou bol vyšší ako 12-násobok vymeriavacieho základu uvedeného v § 138 ods. 10, a zaniká 30. júna kalendárneho roka nasledujúceho po kalendárnom roku, za ktorý jej príjem z podnikania a z inej samostatnej zárobkovej činnosti podľa osobitného predpisu alebo výnos súvisiaci s podnikaním a s inou samostatnou zárobkovou činnosťou nebol vyšší ako 12-násobok vymeriavacieho základu uvedeného v § 138 ods. 10, ak tento zákon neustanovuje inak. (§ 138 ods. 9 zákona podľa ustanovenia § 21 ods. 1 zákona v znení zákona č. 555/2007 Z. z. účinného od 1. januára 2008 do 31. decembra 2010). 40. Podľa ustanovenia § 21 ods. 4 písm. b) zákona v znení zákona č. 310/2006 Z. z. účinného od 1. augusta 2006 do 31. decembra 2010, povinné nemocenské poistenie a povinné dôchodkové poistenie zaniká vždy samostatne zárobkovo činnej osobe uvedenej v § 5 písm. b) a c) dňom zániku týchto oprávnení, a samostatne zárobkovo činnej osobe uvedenej v § 5 písm. c) odo dňa vzniku pracovného pomeru, v ktorom na výkon činnosti je povinná mať oprávnenie podľa osobitného predpisu, ak od tohto dňa podľa svojho vyhlásenia nevykonáva činnosť samostatne zárobkovo činnej osoby uvedenej v § 5 písm. c). 41. Podľa ustanovenia § 138 ods. 10 zákona v znení zákona č. 439/2004 Z. z. účinného od 1. januára 2005 do 31. decembra 2007 (§ 138 ods. 9 zákona v znení zákona č. 555/2007 Z. z. účinného od 1. januára 2008 do 31. decembra 2009) vymeriavací základ je mesačne najmenej vo výške minimálnej mzdy zamestnancov v pracovnom pomere odmeňovaných mesačnou mzdou, ktorá platí k prvému dňu kalendárneho mesiaca, za ktorý sa platí poistné na nemocenské poistenie, poistné na dôchodkové poistenie, poistné na poistenie v nezamestnanosti a poistné do rezervného fondu solidarity. 42. Podľa ustanovenia § 228 ods. 3 zákona v znení účinnom do 31. decembra 2010, samostatne zárobkovo činná osoba je povinná prihlásiť sa na nemocenské poistenie a dôchodkové poistenie najneskôr do ôsmich dní od vzniku týchto poistení a odhlásiť sa z týchto poistení do ôsmich dní od ich zániku. 43. Podľa ustanovenia § 228 ods. 6 zákona v znení zákona č. 310/2006 Z. z. účinného od 1. augusta 2006 do 31. decembra 2008, samostatne zárobkovo činná osoba je povinná plniť povinnosti podľa odseku 3 na tlačive alebo inou formou, ktorej obsah a spôsob zasielania určí Sociálna poisťovňa. 44. Podľa ustanovenia § 228 ods. 7 zákona v znení zákona č. 449/2008 Z. z. účinného od 1. januára 2009 do 31. decembra 2010, samostatne zárobkovo činná osoba je povinná plniť povinnosti podľa odsekov 3 a 6 na tlačive alebo inou formou, ktorej obsah a spôsob zasielania určí Sociálna poisťovňa. 45. Skutkové okolnosti prípadu týkajúce sa najmä vydania povolenia na poskytovanie zdravotnej starostlivosti v neštátnom zdravotníckom zariadení a jeho zrušenia, licencie žalobcu na výkon samostatnej zdravotníckej praxe (L1A) neboli v konaní medzi účastníkmi spornými. Sporné zostalo právne posúdenie otázky, či žalobca zrušením rozhodnutia o povolenie na prevádzkovanie zdravotníckeho zariadenia - ambulancie v odbore všeobecné lekárstvo vydaného Prešovským samosprávnym krajom stratil postavenie samostatne zárobkovo činnej osoby po 30.09.2007, alebo či mu toto postavenie zostalo zachované ako držiteľovi licencie L1A na výkon samostatnej zdravotníckej praxe. 46. V zmysle § 22 ods. 2 a § 23 ods. 2 SSP pri preskúmavaní napadnutého rozhodnutia posudzoval súd žalobu fyzickej osoby majúcej charakter žaloby v sociálnych veciach neformálne a aj nad rámec žalobných dôvodov. Hoci na konanie a rozhodovanie žalovaného sa podľa § 172 ods. 1 zákona č. 461/2003 Z. z. o sociálnom poistení nevzťahuje všeobecný predpis o správnom konaní - zákon č. 71/1967 Zb. (Správny poriadok), platia preň ústavné princípy a všeobecné zásady vzťahujúce sa na konanie orgánov verejnej správy v zmysle Rezolúcie (77) 31 Výboru ministrov RE, vrátane práva na prerokovanie veci v prítomnosti účastníka ako základného práva vyplývajúceho z článku 48 ods. 2 Ústavy Slovenskej republiky nie len pre konania súdne (Nález Ústavného súdu SR sp. zn. I. ÚS 83/93), práva na dostatočné, zrozumiteľné a logické odôvodnenie rozhodnutia, ako aj princípu predvídateľnosti rozhodnutia. 47. Z obsahu spisového materiálu je zrejmé, že v danom prípade, vzhľadom na časový odstup medzi skutočnosťami, z ktorých žalovaná a prvostupňový správny orgán vychádzali, a vydaním prvostupňového rozhodnutia (9 rokov) ide o rozhodnutie bez pochybností nepredvídateľné, naviac z hľadiska zrozumiteľného vysvetlenia dôvodu vydania rozhodnutia, ozrejmenia úvah správneho orgánu pri hodnotení dôkazov a aplikácii právnych predpisov trpiace obsahovými nedostatkami a nezodpovedajúce požiadavkám ustanovenia § 209 ods. 4 zákona o sociálnom poistení - odôvodnenie rozhodnutia neobsahuje, z čoho správny orgán bez ďalšieho vysvetlenia vyvodzoval, že žalobca má postavenie samostatne zárobkovo činnej osoby aj po 30.09.2007. 48. Rozhodnutie žalovanej ako odvolacieho orgánu obsahuje širšie skutkové a právne zdôvodnenie, avšak vzhľadom na obsahové nedostatky prvostupňového rozhodnutia je však aj jej rozhodnutie potrebné považovať za arbitrárne. 49. Konštatovanie žalovanej v odôvodnení rozhodnutia, že napadnuté (prvostupňové) rozhodnutie je správne a v súlade so zákonom v znení neskorších predpisov, je formálnym, nemajúcim oporu v skutočnom obsahu odôvodnenia rozhodnutia, nezohľadňujúcim požiadavku zákona na ozrejmenie úvah pri hodnotení dôkazov a použití právnych predpisov, t.j. zrozumiteľné vysvetlenie aj súvislostí medzi citovanými predpismi a jednotlivými údajmi a skutočnosťami uvedenými v odôvodnení rozhodnutia. 50. Čo sa týka právneho posúdenia veci, súdu je nielen z vyjadrení a podaní účastníkov v tomto konaní známe, že súdna prax nie je vo vzťahu k danej problematike jednotná a ustálená, čo sa prejavuje v rozdielnych výstupoch všeobecných súdov v obdobných súdnych sporoch, pričom doposiaľ v tomto smere nebolo prijaté pre rozhodovanie záväzné stanovisko. Súd preto pri posudzovaní veci zohľadňoval nielen logický význam ustanovení zákona, ale aj účel súvisiacej právnej úpravy a samotného nemocenského a dôchodkového poistenia (primárne je ním zabezpečenie lekárskej starostlivosti a finančné zabezpečenie občanov v nepriaznivých životných obdobiach), naplnenie ktorého v danom prípade rozhodnutím správnych orgánov vo veci aj vzhľadom na už konštatovaný časový odstup zjavne nebolo sledované. Aj podľa vyjadrenia žalovanej bol žalobca pre účely sociálneho poistenia ako samostatne zárobkovo činná osoba posudzovaný na základe rozhodnutia o vydaní povolenia na prevádzkovanie zdravotníckeho zariadenia - ambulancie v odbore všeobecné lekárstvo vydaného Prešovským samosprávnym krajom dňa 25.04.2006. Logickým potom je záver, že zánikom tohto povolenia dňom 30.09.2007 na základe rozhodnutia Prešovského samosprávneho kraja č. 4596/2007/ODDZ-CIZ zo dňa 04.09.2007 boli naplnené podmienky aj pre zánik povinného poistenia podľa zákona o sociálnom poistení. Nie je súčasne dôvodná právna konštrukcia, podľa ktorej okamihom zániku tohto povinného poistenia „nastúpil“ iný dôvod povinného poistenia spočívajúci v skutočnosti, že žalobca v tom čase bol držiteľom licencie L1A na výkon samostatnej zdravotníckej praxe. 51. Z administratívneho spisu vyplýva, že Slovenská lekárska komora vydala dňa 24. mája 2005 účastníkovi konania licenciu č. E na výkon samostatnej zdravotníckej praxe v povolaní lekár, v odbore: všeobecné lekárstvo. Na základe žiadosti žalobcu bola Slovenskou lekárskou komorou licencia číslo: E pozastavená rozhodnutiami číslo: LPA/PO/XXXX/XX, zo dňa 11. novembra 2014 a číslo: LPA/PO/ XXXX/XX, zo dňa 13. októbra 2015 na čas od 6. novembra 2014 do 5. novembra 2015 a následne od 6. novembra 2015 do 1. januára 2016. Rozhodnutím Slovenskej lekárskej komory číslo: LPA/PO/XXXX/ XX, zo dňa 13. októbra 2015, bola predmetná licencia na žiadosť žalobcu zrušená podľa § 74 ods. 1 písm. a) zákona č. 578/2004 Z. z. v znení neskorších predpisov na čas od 1. januára 2016, avšak najskôr odo dňa nadobudnutia právoplatnosti tohto rozhodnutia do 01.01.2016. 52. Z administratívneho spisu mal súd za preukázané, že žalobca dňa 26. septembra 2007 predložil pobočke Sociálnej poisťovne Registračný list FO - odhlášku zo sociálneho poistenia, s dátumom zániku poistenia 30. septembra 2007, pretože na základe rozhodnutia Prešovského samosprávneho kraja č. 4596/2007/ODDZ-CIZ zo dňa 04.09.2007, bolo žalobcovi zrušené rozhodnutie o vydaní povolenia na prevádzkovanie zdravotníckeho zariadenia - ambulancie v odbore všeobecné lekárstvo vydaného Prešovským samosprávnym krajom dňa 25.04.2006, dňom 30.09.2007. 53. V prejednávanej veci bolo potrebné posúdiť, či žalobca mal status SZČO aj po období po 30.09.2007. Úlohou správnych orgánov bolo vyriešenie tejto právnej otázky týkajúcej sa výkladu, či žalobca vykonával v čase od 30.09.2007 činnosť SZČO. Podľa názoru súdu riešeniu tejto otázky správne orgány však nevenovali dostatočne dôslednú pozornosť a žalovaná ako odvolací orgán aj napriek skutočnostiam, ktoré žalobca v odvolaní namietal, nezaoberala sa podstatnou námietkou, a to, že žalobca dňa 26.09.2007 podal odhlášku do sociálnej poisťovne, že prestal vykonáva činnosť ako SZČO k 30.09.2007. Nezaoberali sa tým, že žalobca si podal odhlášku do poisťovne dňa 26.09.2007 a vlastne až po 9 rokoch, t.j. dňa 31.10.2016, od odhlásenia bolo vydané rozhodnutie I. stupňovým správnym orgánom, že mu poistenie dňa 30.09.2007 nezaniklo, ale zaniklo 30.06.2009. Podľa názoru správneho súdu zo zisteného skutkového stavu nebolo možné vyvodiť správny právny záver, ktorý ani správne orgány a ani žalovaná vo svojom rozhodnutí nemohla odôvodniť, pretože táto základná otázka v danom konaní nebola zodpovedaná. 54. K samotnej aplikácii ustanovenia § 21 ods. 1 zákona o sociálnom poistení, správny súd uvádza, že k zániku poistenia podľa tohto ustanovenia dochádza len v prípade, ak by status SZČO bol zachovaný, čo v danom prípade nie je, pretože žalobcovi na základe rozhodnutia Prešovského samosprávneho kraja 4596/2007/ODDZ-CIZ zo dňa 04.09.2007, bolo žalobcovi zrušené rozhodnutie o vydaní povolenia na prevádzkovanie zdravotníckeho zariadenia - ambulancie v odbore všeobecné lekárstvo vydaného Prešovským samosprávnym krajom dňa 25.04.2006, dňom 30.09.2007. Správny súd konštatuje, že po uvedenom čase žalobca nevykonával činnosť SZČO, pretože na vykonávanie tejto činnosti sa vyžaduje oprávnenie povolenie Prešovského samosprávneho kraja, ktoré už v čase od 30.09.2007 ako SZČO nemal. 55. Správny súd v predmetnom konaní zdôrazňuje predovšetkým povinnosť všetkých orgánov štátnej moci svojou činnosťou napĺňať legitímne očakávanú predstavu jednotlivca o právnom štáte, ktorého neoddeliteľnou súčasťou je práva istota. S princípom právnej istoty logicky korešponduje zásada rozhodovať v obdobných veciach rovnako, pričom správny súd poukazuje na judikatúru NS SR v obdobných veciach a dáva do pozornosti rozhodnutie NS SR 1 Sžo/38/2010 zo dňa 13.09.2011, ako aj rozhodnutie 4Sžo/63/2009 z 28.04.2010. 56. V ďalšom konaní bude povinnosťou žalovanej a I. stupňového správneho orgánu zaoberať sa aj právnou otázkou, či by žalobca mohol vykonávať SZČO len na základe licencie L1A vydanej lekárskou komorou, keďže na základe rozhodnutia Prešovského samosprávneho kraja 4596/2007/ODDZ-CIZ zo dňa 04.09.2007, bolo žalobcovi zrušené rozhodnutie o vydaní povolenia na prevádzkovanie zdravotníckeho zariadenia - ambulancie v odbore všeobecné lekárstvo vydaného Prešovským samosprávnym krajom dňa 25.04.2006, dňom 30.09.2007. 57. Z vyššie uvádzaných dôvodov súd v tomto konaní primárne preskúmavané rozhodnutie žalovanej zrušil podľa § 191 ods. 1 písm. d) ako nepreskúmateľné pre nedostatok dôvodov. Správny súd zastáva názor, že rozhodnutie žalovanej, ktoré je predmetom prieskumu v tomto konaní je vydané v rozpore so zákonom aj z dôvodu nesprávneho právneho posúdenia veci. Správne orgány sa nevysporiadali so skutočnosťou, či žalobca vykonával činnosť SZČO, teda či spadal ako poistenec pod režim poistenia podľa § 21 ods. 1 v spojení s ustanovením § 5 zákona č. 461/2003 Z. z. o sociálnom poistení. Vzhľadom na tieto skutočnosti správny súd tiež zrušil podľa § 191 ods. 3 písm. a/ rozhodnutie I. stupňového správneho orgánu, ktoré mu predchádzalo. 58. O trovách konania správny súd rozhodol tak, že žalobcovi, ktorý mal v konaní úspech (súd žalobe vyhovel), priznal právo na plnú náhradu trov konania, a to s poukazom na ust. § 167 ods. 1 SSP. O výške náhrady trov konania rozhodne správny súd po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník (§ 175 ods. 2 SSP). Poučenie: Proti tomuto rozhodnutiu je prípustná kasačná sťažnosť, ktorá musí byť podaná na Krajskom súde v Prešove, a to v lehote jedného mesiaca od doručenia rozhodnutia krajského súdu oprávnenému subjektu, ak tento zákon neustanovuje inak (ustanovenie § 443 ods. 1 v spojení s ustanovením § 444 ods. 1 S.s.p.). V kasačnej sťažnosti sa musí popri všeobecných náležitostiach (§ 57 ods. 1, 2 S.s.p.) uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 S.s.p. sa podáva (sťažnostné body) a návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti (§ 445 ods. 1, 2 S.s.p.). Sťažovateľ alebo opomenutý sťažovať musí byť v konaní o kasačnej sťažnosti zastúpený advokátom (§ 449 ods. 1 S.s.p.). Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak má sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa; ide o konania o správnej žalobe podľa § 6 ods. 2 písm. c) a d); je žalovaným Centrum právnej pomoci.

Zdroj: KAUZIS.SK – https://www.kauzis.sk/judikatura/r/ECLI:SK:KSPO:2018:8017200540.3 (dáta aktuálne k 15. 11. 2026). Záväzné je znenie zverejnené súdom.




